section_heading: 1980-te
paragraph_text: U 1980. godini, Airey je svirao na Ozzy Osbourneovom prvom solo albumu The Blizzard of Ozz, koji je poznat po kratkom gotičkom uvodu u skladbi "Mr. Crowley". Po odlasku iz sastava Rainbow 1981. godine, Airey zajedno s Ozzy Osbourneom u sljedeće tri godine snima albume Bark at the Moon i Speak of the Devil. Airey se 1987. godine pridružio skupini Jethro Tull, kako bi svirao na njihovoj glazbenoj turneji Crest of a Knave. Iste godine zajedno s Whitesnakeom objavljuje multi-platinasti album Whitesnake, na kojemu je Airey svirao klavijature (ovaj album je u Europi poznata kao 1987.). Ubrzo nakon toga napustio je sastav kako bi snimio solo album K2.